нея, съгласно който всеки има право на защита на своите лични данни.
 (9)
 Мерките, предвидени в настоящия регламент, са в съответствие със становището на комитета, учреден съгласно член 20 от Регламент (ЕС) No 211/2011,
 ПРИЕ НАСТОЯЩИЯ РЕГЛАМЕНТ:
 Член 1
 Техническите спецификации, посочени в член 6, параграф 5 от Регламент (ЕС) No 211/2011, са определени в приложението.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 17 ноември 2011 година.
 За Комисията
 Председател
 José Manuel BARROSO
 (1) ОВ L 65, 11.3.2011 г., стр. 1.
 (2) ОВ L 281, 23.11.1995 г., стр. 31.
 ПРИЛОЖЕНИЕ
 1. ТЕХНИЧЕСКИ СПЕЦИФИКАЦИИ, НАСОЧЕНИ КЪМ ПРИЛАГАНЕ НА ЧЛЕН 6, ПАРАГРАФ 4, БУКВА а) ОТ РЕГЛАМЕНТ (ЕС) No 211/2011
 С цел да се предотврати автоматизирано внасяне на изявление за подкрепа посредством системата, поддръжникът преминава адекватен процес на проверка в съответствие с настоящата практика преди внасянето на изявление за подкрепа. Възможен процес на проверка може да бъде използването на сложни „captcha“.
 2. ТЕХНИЧЕСКИ СПЕЦИФИКАЦИИ, НАСОЧЕНИ КЪМ ПРИЛАГАНЕ НА ЧЛЕН 6, ПАРАГРАФ 4, БУКВА б) ОТ РЕГЛАМЕНТ (ЕС) No 211/2011
 Стандарти за осигуреност на информацията
 2.1. Организаторите предоставят документи, доказващи, че те отговарят на изискванията на стандарт ISO/IEC 27001, без да се налага да бъдат сертифицирани. За целта те:
 а)
 са извършили пълна оценка на риска, с която се определя обхватът на системата, изтъква се отражението върху бизнеса в случай на различни нарушения по отношение на осигуреността на информацията, изброяват се заплахите и уязвимостта на информационната система, изготвя се документ за анализ на риска, в който се съдържа също така списък с мерки за противодействие, за да се избегнат такива заплахи, както и решения, които ще бъдат приложени, ако се появи заплаха, и накрая се изготвя списък с приоритизиране на подобренията;
 б)
 са разработили и въвели мерки за справяне с рисковете по отношение на защитата на личните данни и защитата на семейния и личния живот и мерки, които да се предприемат в случай на риск;
 в)
 са идентифицирали остатъчните рискове в писмен вид;
 г)
 са предвидили от организационна гледна точка начини за получаване на обратна информация за нови заплахи и подобрения на сигурността.
 2.2. Въз основа на анализа на риска, посочен в точка 2.1, буква а), организаторите подбират проверки на сигурността измежду следните стандарти:
 1)
 ISO/IEC 27002; или
 2)
 „стандарта за добра практика“ на форума на информационната сигурност,
 за да обърнат внимание на следните въпроси:
 а)
 оценки на риска (препоръчват се ISO/IEC 27005 или друга специфична и подходяща методология за оценка на риска);
 б)
 физическа сигурност и сигурност на средата;
 в)
 сигурност на човешките ресурси;
 г)
 управление на комуникациите и операциите;
 д)
 стандартни мерки за контрол на достъпа, в допълнение към тези, посочени в настоящия регламент за изпълнение;
 е)
 придобиване, разработване и поддръжка на информационни системи;
 ж)
 управление на инцидентите, свързани със сигурността на информацията;
 з)
 мерки за разрешаване и намаляване на пропуски в информационните системи, които биха довели до унищожаване или случайна